CELEX: 62007CA0318
Language: fi
Date: 2009-01-22 00:00:00
Title: Asia C-318/07: Yhteisöjen tuomioistuimen tuomio (suuri jaosto) 27.1.2009 (Bundesfinanzhofin (Saksa) esittämä ennakkoratkaisupyyntö) — Hein Persche v. Finanzamt Lüdenscheid (Pääomien vapaa liikkuvuus — Tulovero — Yleishyödyllisiksi tunnustetuille laitoksille annettujen lahjoitusten vähennyskelpoisuus — Vähennyskelpoisuuden rajoittaminen kotimaisille laitoksille annettuihin lahjoituksiin — Tavaralahjoitukset — Direktiivi 77/799/ETY — Jäsenvaltioiden toimivaltaisten viranomaisten keskinäinen apu välittömien verojen alalla)

21.3.2009   
            
            
               FI
            
            
               Euroopan unionin virallinen lehti
            
            
               C 69/8
            
         Yhteisöjen tuomioistuimen tuomio (suuri jaosto) 27.1.2009 (Bundesfinanzhofin (Saksa) esittämä ennakkoratkaisupyyntö) — Hein Persche v. Finanzamt Lüdenscheid
   (Asia C-318/07) (1)
   
   (Pääomien vapaa liikkuvuus - Tulovero - Yleishyödyllisiksi tunnustetuille laitoksille annettujen lahjoitusten vähennyskelpoisuus - Vähennyskelpoisuuden rajoittaminen kotimaisille laitoksille annettuihin lahjoituksiin - Tavaralahjoitukset - Direktiivi 77/799/ETY - Jäsenvaltioiden toimivaltaisten viranomaisten keskinäinen apu välittömien verojen alalla)
   (2009/C 69/11)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Hein Persche
   
      Vastaaja: Finanzamt Lüdenscheid
   Oikeudenkäynnin kohde
   Ennakkoratkaisupyyntö — Bundesfinanzhof — EY 5 artiklan 3 kohdan, EY 56 artiklan ja jäsenvaltioiden toimivaltaisten viranomaisten keskinäisestä avusta välittömien verojen alalla 19.12.1977 annetun neuvoston direktiivin 77/799/ETY (EYVL L 336, s. 15) tulkinta — Kansallinen lainsäädäntö, jonka mukaan yleishyödyllisille laitoksille annettavien lahjoitusten osalta säädetty veroetu myönnetään vain sillä edellytyksellä, että lahjoituksen saaja on sijoittautunut tähän jäsenvaltioon — Pääomien vapaata liikkuvuutta koskevien EY:n perustamissopimuksen määräysten soveltuminen päivittäistavaroista koostuviin tavaralahjoituksiin, jotka jäsenvaltion kansalainen antaa yleishyödyllisille laitoksille, joiden kotipaikka on toisessa jäsenvaltiossa
   Tuomiolauselma
   
               1)
            
            
               Kun verovelvollinen vaatii jäsenvaltiossa toiseen jäsenvaltioon sijoittautuneille ja siellä yleishyödyllisiksi tunnustetuille laitoksille annettujen lahjoitusten verovähennyskelpoisuutta, tällaiset lahjoitukset kuuluvat pääomien vapaata liikkuvuutta koskevien EY:n perustamissopimuksen määräysten soveltamisalaan, vaikka ne olisikin annettu päivittäistavaroista muodostuvina tavaralahjoituksina.
            
         
               2)
            
            
               EY 56 artiklan kanssa on ristiriidassa sellainen jäsenvaltion lainsäädäntö, jonka nojalla oikeus vähentää verotuksessa yleishyödyllisiksi tunnustetuille laitoksille annetut lahjoitukset annetaan vain kyseessä olevan jäsenvaltion alueelle sijoittautuneille laitoksille annettujen lahjoitusten osalta ilman, että verovelvolliselle annettaisiin mitään mahdollisuutta osoittaa, että toiseen jäsenvaltioon sijoittautuneelle laitokselle annettu lahjoitus täyttää kyseisessä lainsäädännössä tällaisen edun myöntämiselle asetetut edellytykset.
            
         
      (1)  EUVL C 247, 20.10.2007.